Ek hou verskriklik baie van stilte. Ek hou ook van aksie. Nie aksie soos valskermspring of bungi jump nie. Nee, die ewige beweging van 'n stad. Ek hou van 'n stad. Baie. My geliefde stad, Den Haag, het alles wat 'n mens se hart kan begeer: Perfekte openbare vervoer, fantastiese winkels, geskiedenis, karakter en 'n persoonlikheid van sy eie. Hy vra jou amper soos 'n sku vryer om hom lief te hê soos hy is, maar weet nie dat hy reeds onweerstaanbaar is nie ...